Tapolcai elágazás
A Tapolcai elágazás Miskolc egyik legjelentősebb közlekedési csomópontja. Itt ágazik el a 3-as főút (Csaba vezér út/Soltész Nagy Kálmán út) és az Ifjúság útja.

A Tapolcai elágazástól a város jelentős része könnyen megközelíthető: a 3-as úton befelé, illetve a vele párhuzamos Csabai kapu nevű főúton a Belváros, a 3-as úton kifelé Hejőcsaba, míg az Ifjúság útján az Avas-déli lakótelep közelíthető meg. A 3-as útnak a városból kivezető szakaszával párhuzamos Miskolctapolcai úton Miskolctapolca és az Egyetemváros érhető el.

A 2-es, 4-es, 12-es, 14-es, 14Y, 20-as, 30-as, 32-es, 34-es, 35R, 44-es, valamint a 45-ös buszok mellett távolsági buszok is állnak meg, emellett a tapolcai bicikliút is elhalad erre. Itt áll a harmadikként megnyílt (jelenleg második legrégebbi) McDonald’s. A közelben a Penny Market, az ÖMV benzinkút és a Spar van még jelen.

Miskolc közlekedése